מורן אטיאס

מורן אטיאס (נולדה ב-9 באפריל 1981) היא דוגמנית, שחקנית ומנחת טלוויזיה ישראלית-אמריקאית.

ביוגרפיה 
אטיאס נולדה בחיפה, ליעל, מנהלת משרד עורכי דין, ולמרדכי, יבואן רהיטים. לאטיאס אח בוגר ממנה, מיכאל, ואחות צעירה, השחקנית שני אטיאס. למדה בבית הספר היסודי אילנות ובתיכון חוגים.

אטיאס לא גויסה לצה"ל, עקב דלקת קרום המוח.

קריירה

דוגמנות 
את הקריירה שלה כדוגמנית החלה אטיאס בגיל 15 כשנחשפה בתוכנית הנוער "אנטנה" ב-HOT. בגיל 18 נסעה לגרמניה, והחלה שם בקריירת דוגמנות, שהחלה לשגשג כאשר מעצב האופנה האיטלקי רוברטו קוואלי לקח אותה תחת חסותו. אטיאס עברה להתגורר באיטליה בגיל 19, ושם זכתה לפריצה הגדולה: היא השתתפה במספר תצוגות אופנה, דיגמנה לבית האופנה דולצ'ה וגבאנה, הנחתה תוכניות טלוויזיה והופיעה על שערי מגזינים נחשבים: Vanidades, Natural, Max, Jack, ועוד.

בשנת 2004 שבה לארץ כדי לדגמן עבור רשת האופנה "רנואר" כפרזנטורית, במקום הדוגמנית קים איגלינסקי. בישראל נבחרה אטיאס לדוגמנית הבית של המותג נעלי גלי.

בנובמבר 2011 דורגה מורן אטיאס במקום הרביעי ברשימת הדוגמניות המרוויחות בישראל של כתב העת "פורבס ישראל", עם הכנסה מוערכת של כ-700 אלף ש"ח.

קולנוע וטלוויזיה 
ב-2005 הנחתה אטיאס את תחרות קדם-אירוויזיון 2005 לצד דידי הררי, והנחתה את שעשועון ההימורים "דיל או לא דיל" בערוץ 10. שיחקה בסרט הקולנוע של מנחם גולן "ימים של אהבה" לצד מאיה בוסקילה, יוסף שילוח, נירו לוי ועמוס לביא. ב-2006 התארחה בפרק של תוכנית הריאליטי "הדוגמניות". אטיאס הופיעה בסרט הקולנוע הישראלי "רחמים" בכיכובם של שלום אסייג ויגאל עדיקא.

אטיאס השתתפה במספר סרטי קולנוע בינלאומיים. ב-2007 שיחקה בסרט האימה "אם הדמעות"  של הבמאי דאריו ארג'נטו. על תפקידה בסרט האיטלקי הקצר "גז" הייתה מועמדת לפרס איטלקי, Festival Sguardo al Femminile ("מבט נשי"). השתתפה בעונה השלישית של הסדרה "פעם בחיים" של yes.

בינואר 2008 מונתה אטיאס לדירקטורית בחברה הציבורית עטיה גרופ. באותה שנה הופיעה בתוכנית אירוח ושעשועונים שזכתה לפופולריות רבה באיטליה. באותה השנה, החלה לשחק בסדרה האמריקאית "התרסקות" בדמותה של אינס, ובעונה השנייה קיבלה את התפקיד הנשי הראשי בסדרה.

בנוסף, ב-2009 גילמה את המפקדת ורה בלובה במשחק ההרחבה "Uprising" למשחק המחשב "Command & Conquer: Red Alert 3".

בשנת 2010 שיחקה בסרט "שלושת הימים הבאים" , לצד ראסל קרואו ואליזבת' בנקס.

בשנת 2011 שיחקה בעונה השלישית של סדרת הטלוויזיה, "צווארון לבן", בתפקיד כריסטי, חברתה של הסוכנת דיאנה בריגן, ובעונה השלישית של הסדרה הישראלית "החברים של נאור", בתפקיד הבת של דלאל.

בשנת 2012 שיחקה את דמותה של מיקה בסדרת הדרמה "אלנבי", לצידם של אביב אלוש ורומי אבולעפיה. באותה שנה הנחתה אטיאס את טקס בחירת מלכת היופי, ושיחקה בסרט הדרמה העצמאי "עיניים מטורפות" לצד ג'ייק ביוסי וטניה ריימונד.

בשנת 2013 שיחקה את מוניקה בסרטו של פול האגיס, "גוף שלישי".

החל מ-2014 החלה אטיאס לככב בסדרת הדרמה האמריקאית, "הרודן", וגילמה את דמותה של ליילה אל-פאיד, לצד השחקן אדם ריינר.

בשנת 2018 גילמה את רנטה מוראלי בסדרת הטלוויזיה "המתמחה" ברשת FOX. באותה השנה, שימשה כשופטת בעונה השנייה של התוכנית "גוט טאלנט ישראל". באותה שנה היה לה תפקיד קטן בסרט האמריקאי "Speed Kills" בכיכובו של אל פצ'ינו.

בשנת 2019 החלה לככב בסדרת הדרמה של NBC "הכפר", בדמותה של אווה בהאזאדי, פליטה איראנית בארצות הברית בעלת בעיות עם רשות ההגירה.

בשנת 2021 שיחקה בסרטו של ליאור אשכנזי "זרים מושלמים"; רימייק לסרט האיטלקי עטור הפרסים "זרים מושלמים" משנת 2016.

בשנת 2022 הצטרפה כדמות משנית לעונה השישית והאחרונה של סדרת הדרמה האמריקאית של רשת הטלוויזיה TNT "ממלכת החיות"; המבוססת על הסרט האוסטרלי בעל אותו השם משנת 2010. בסדרה, מגלמת אטיאס את הבלשית לואיז תומפסון, מי שחוקרת את רציחתה של אחת מדמויות המפתח ונחושה להכניס את משפחת קודי לכלא.

בחגיגות יום העצמאות ה-75 נבחרה להנחות את טקס הדלקת המשואות בטקס המרכזי בהר הרצל, לצד אקי אבני.

חיים אישיים 
ב-2005 מונתה מורן על ידי העיר מילאנו כדוברת הרשמית כנגד השחתות גראפיטי והתעללות בבעלי חיים. בשנת 2015 נבחרה על ידי משרד החוץ להיות הפרזנטורית של הביתן הישראלי באקספו 2015 שהתקיים במילאנו.

ב-2017 התאזרחה גם כאמריקאית, אולם ביוני 2020 חזרה לישראל כתושבת חוזרת.

ב-28 בספטמבר 2022 ילדה בת בכורה.

פילמוגרפיה

קולנוע

טלוויזיה

קישורים חיצוניים

 קדם אירוויזיון 2005-מנחה:מורן אטיאס
 
 
 
  
  
 
 
 תחיה ברק, בנעליה של מורן אטיאס, באתר את, 3 באפריל 2016

הערות שוליים

דוגמניות ישראליות
דוגמנים ישראלים
מנחות טלוויזיה ישראליות
מהגרות מישראל לארצות הברית
מהגרים מישראל לארצות הברית
שחקניות קולנוע וטלוויזיה ישראליות
שחקני קולנוע וטלוויזיה ישראלים
משתתפי פעם בחיים
אמריקאים ישראלים
בוגרות תיכון חוגים
בוגרי תיכון חוגים
אישים ממוצא יהודי-מרוקאי
ישראליות שנולדו ב-1981
ישראלים שנולדו ב-1981
אמריקאיות שנולדו ב-1981
אמריקאים שנולדו ב-1981